A parola estrella u estrela provién d'o latín STĒLLA, sin relación con o diminutivo -ĚLLUM que dió -iello, como podría pareixer. Ya en latín vulgar a -LL- cheminata dezaga de vocals largas como a Ē se simplificaba en forma de -L- en a zona septentrional y d'astí que en francés se diga étoile y occitán estela, manimenos l'aragonés no simplifica a -LL- ni en villa, ni en olla, por o que cabrían atras explicacions como que a forma estrela de part de l'aragonés represente un resto de cheminación como a que se troba encara en belsetán en poquetas parolas (bel·la, payel·la, bel·lota, ecetra).